**BENVINGUTS/DES AL CURS ESCOLAR 2020-21**



Benvolgudes famílies,

Primer de tot desitjar que hagueu gaudit del descans de les vacances i esperar que estigueu bé de salut, tant vosaltres com els vostres familiars.

Esperant retrobar-nos d’aquí a pocs dies, us volem donar la benvinguda al **nou curs escolar, que començarà el dijous 10 de setembre**.

Som conscients del neguit que està comportant aquest inici de curs. L’escola es va preparar i va organitzar un pla d’actuació seguint la normativa que la Conselleria d’Educació ens va proporcionar al juliol, però les circumstàncies sanitàries ens han obligat a refer els protocols i plans inicials.

Sabem que aquest curs serà un gran repte, però volem transmetre-us que posarem tots els nostres esforços perquè tot vagi el millor possible.

**És per això que** us avancem **la reunió d’inici de curs amb totes les famílies, per tal d’explicar-vos com iniciarem l’escola (dilluns, 7 setembre 16.00h)**

Per últim, donar-vos les gràcies per la vostra comprensió. Confiem amb la implicació de tota la comunitat escolar per poder assolir els propers nous reptes.

Atentament

La direcció